ΓΡΑΠΤΗ ΕΡΩΤΗΣΗ E-1092/00

υποβολή: Mary Banotti (PPE-DE) προς την Επιτροπή

(7 Απριλίου 2000)

Θέμα: Χρηματοδοτική ενίσχυση προς την Αφρική

Στην Αφρική 30 % έως 50 % των δασκάλων πεθαίνουν από Aids και το όλο εκπαιδευτικό σύστημα κινδυνεύει να καταρρεύσει θέτοντας έτσι σε κίνδυνο την μελλοντική ευημερία της ηπείρου. Τα παιδιά στην Αφρική λαμβάνουν λιγότερη βασική εκπαίδευση απ' ό τι ελάμβαναν πριν από είκοσι χρόνια. Λαμβάνονταςπόψη αυτή την απελπιστική κατάσταση, ποιοι χρηματοδοτικοί πόροι διατίθενται από την Επιτροπή για την εκπαίδευση γενικά και για την επαγγελματική επιμόρφωση των δασκάλων ειδικότερα στην Αφρική, σε μία προσπάθεια αντιστάθμισης της απώλειας τόσο πολλών δασκάλων λόγω της επιδημίας του Aids;

Απάντηση του κ. Nielson εξ ονόματος της Επιτροπής

(11 Μαΐου 2000)

Η Επιτροπή είναι πολύ ανήσυχη για την κρίση που προκαλεί ο ιός επίκτητης ανοσοποιητικής ανεπάρκειας/σύνδρομο επίκτητης ανοσοποιητικής ανεπάρκειας και έχει ιδιαίτερη επίγνωση του γεγονότος ότι το HIV/AIDS πλήττει άτομα, νοικοκυριά, κοινότητες και χώρες με καταστρεπτικά αποτελέσματα. Οι δάσκαλοι καθίστανται σπανιότεροι και τα παιδιά αποσύρονται από τα σχολεία για να φροντίσουν για τον εαυτό τους και τις οικογένειές τους.

Το εκπαιδευτικό σύστημα πλήττεται και αυτό με διάφορους τρόπους. Κατ'αρχήν, το HIV/AIDS έχει επιπτώσεις στην εκπαίδευση ως σύστημα και, δεύτερον, η εκπαίδευση, οι διδάσκοντες, η διδακτέα ύλη και τα προγράμματα σπουδών πρέπει να προσαρμοστούν για να παρέχουν ενημέρωση και εκμάθηση δεξιοτήτων για την καθημερινή ζωή, τους κινδύνους και την προστασία που συνδέεται με τη σεξουαλική συμπεριφορά και την ευπροσβλητότητα από τον ιό HIV και το AIDS.

Κατά συνέπεια, πρέπει οι χορηγοί βοήθειας και η Κοινότητα να συμβάλουν στη δημιουργία καλύτερου περιβάλλοντος για την παροχή στήριξης για εκπαίδευση και κατάρτιση σε θέματα HIV/AIDS. Η Κοινότητα έχει ήδηποστηρίξει ορισμένα προγράμματα για νέους, όσον αφορά την απόκτηση δεξιοτήτων για την καθημερινή ζωή, σε σχέση με το HIV/AIDS. Αναγνωρίζει ότι χρειάζονται περισσότερα στο συγκεκριμένο τομέα.

Στον τομέα της εκπαίδευσης,πήρξε ριζική μεταβολή μεταξύ της Λομέ III και της αναθεωρημένης Λομέ IV (1995-2000). Ενώ, στο πλαίσιο της Λομέ III και IV, οι συγκεκριμένες επενδύσεις ήσαν οικονομικά περιορισμένες, διασκορπισμένες και χωρίς επικέντρωση στη βασική εκπαίδευση, η εφαρμογή της αναθεωρημένης Λομέ IV σηματοδότησε ριζική μεταβολή. Παρατηρήθηκε αξιοσημείωτη αύξηση των χρηματοδοτικών πόρων (15 % του συνόλου), με προτεραιότητα στην πρωτοβάθμια εκπαίδευση (80 % του συνολικού ποσού για την παιδεία) και κάθε πρόγραμμα περιλαμβάνει σημαντικό μέρος για την εκπαίδευση διδασκόντων.

Έγγραφο που παρουσιάζει τις αναλήψειςποχρεώσεων του 8ου Ευρωπαϊκού Ταμείου Ανάπτυξης (ΕΤΑ) (περιλαμβανομένης της Νότιας Αφρικής) το οποίο απεστάλη απευθείας στο Αξιότιμο Μέλος και στη Γραμματεία του Κοινοβουλίου, παρέχει μόνο μερική εικόνα των επενδύσεων ως μέρους μεγάλων εθνικών προγραμμάτων (π.χ. Νιγηρία) και δεν έχουν ακόμη αναληφθείποχρεώσεις για τα περιφερειακά προγράμματα.

Τα προγράμματα για το AIDS χρηματοδοτούνται από πολλά μέσα, όπως τα εθνικά ενδεικτικά προγράμματα, τα περιφερειακά ταμεία για την Αφρική, την Καραϊβική και τον Ειρηνικό (ΑΚΕ) (για ποσό 20 εκατ.) και ειδικό κονδύλιο για το AIDS και τον πληθυσμό (+/- 20 εκατ. το έτος 2000).

Συνεχίζεται η γενική αξιολόγηση των δραστηριοτήτων στους τομείς της εκπαίδευσης, της κατάρτισης και τηςγείας στο πλαίσιο του 7ου και 8ου ΕΤΑ. Από την αξιολόγηση αυτή αναμένεται να προκύψουν ειδικές πληροφορίες σχετικά με την κατάρτιση σε θέματα HIV/AIDS.

Εκτός από τη χρηματοδότηση προγραμμάτων στον τομέα αυτό, η Επιτροπή συμμετέχει ενεργά σε όλα τα διεθνή φόρουμ όπου συζητείται το κρίσιμο αυτό θέμα με την κοινότητα των χορηγών και τους ομολόγους της. Η Επιτροπή συμμετείχε στο διεθνές φόρουμ που πραγματοποιήθηκε στο Ντακάρ, στις 26-28 Απριλίου 2000, κατά το οποίο η σύνοδος τηςποολομέλειας, στις 27 Απριλίου 2000, συζήτησε το ζήτημα με τον τίτλο Η αντιμετώπιση των επιπτώσεων του HIV/AIDS στη βασική εκπαίδευση.